CELEX: 32016D0992
Language: da
Date: 2016-06-16 00:00:00
Title: Rådets gennemførelsesafgørelse (EU) 2016/992 af 16. juni 2016 om ændring af gennemførelsesafgørelse 2014/170/EU om en liste over ikke-samarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri, for så vidt angår Sri Lanka

21.6.2016   
            
            
               DA
            
            
               Den Europæiske Unions Tidende
            
            
               L 162/15
            
         RÅDETS GENNEMFØRELSESAFGØRELSE (EU) 2016/992
   af 16. juni 2016
   om ændring af gennemførelsesafgørelse 2014/170/EU om en liste over ikke-samarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri, for så vidt angår Sri Lanka
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri, om ændring af forordning (EØF) nr. 2847/93, (EF) nr. 1936/2001 og (EF) nr. 601/2004 og om ophævelse af forordning (EF) nr. 1093/94 og (EF) nr. 1447/1999 (1), særlig artikel 34, stk. 1,
   under henvisning til forslag fra Europa-Kommissionen, og
   ud fra følgende betragtninger:
   1.   INDLEDNING
   
               (1)
            
            
               Ved forordning (EF) nr. 1005/2008 fastsættes en EF-ordning, der skal forebygge, afværge og standse ulovligt, urapporteret og ureguleret fiskeri (IUU-fiskeri).
            
         
               (2)
            
            
               Kapitel VI i forordning (EF) nr. 1005/2008 fastsætter proceduren for identifikation af ikkesamarbejdende tredjelande og foranstaltninger over for lande, der er identificeret som ikkesamarbejdende tredjelande, og fastsætter en liste over ikkesamarbejdende tredjelande, proceduren for fjernelse fra listen over ikkesamarbejdende tredjelande, og fastsætter bestemmelser om offentliggørelse af listen over ikkesamarbejdende tredjelande og eventuelle hasteforanstaltninger.
            
         
               (3)
            
            
               I overensstemmelse med artikel 32 i forordning (EF) nr. 1005/2008 meddelte Kommissionen otte tredjelande ved afgørelse af 15. november 2012 (2) (»afgørelsen af 15. november 2012«), at de muligvis kan identificeres som lande, som Kommissionen opfatter som ikkesamarbejdende tredjelande. Den Demokratiske Socialistiske Republik Sri Lanka var blandt disse lande.
            
         
               (4)
            
            
               Kommissionen redegjorde i sin afgørelse af 15. november 2012 for de vigtigste kendsgerninger og overvejelser, der begrunder denne mulighed.
            
         
               (5)
            
            
               Den 15. november 2012 meddelte Kommissionen de otte tredjelande i særskilte breve, at den overvejede muligheden for at identificere dem som ikkesamarbejdende tredjelande. Sri Lanka var blandt disse lande.
            
         
               (6)
            
            
               Ved gennemførelsesafgørelse 2014/715/EU (3) identificerede Kommissionen Sri Lanka som et ikkesamarbejdende tredjeland, for så vidt angår bekæmpelsen af IUU-fiskeri. Kommissionen begrundede i overensstemmelse med forordning (EF) nr. 1005/2008, hvorfor Sri Lanka efter dens opfattelse ikke opfyldte de folkeretlige forpligtelser, det som flag-, havne-, kyst- eller afsætningsstat har til at træffe foranstaltninger til at forebygge, afværge og standse IUU-fiskeri.
            
         
               (7)
            
            
               I overensstemmelse med artikel 33 i forordning (EF) nr. 1005/2008 ændrede Rådet ved gennemførelsesafgørelse (EU) 2015/200 (4) listen over ikkesamarbejdende tredjelande, for så vidt angår bekæmpelse af IUU-fiskeri, ved at tilføje Sri Lanka.
            
         
               (8)
            
            
               Efter den nævnte ændring gav Kommissionen Sri Lanka mulighed for at fortsætte dialogen i overensstemmelse med de indholdsmæssige og proceduremæssige krav i forordning (EF) nr. 1005/2008. Kommissionen fortsatte med at indhente og efterprøve alle oplysninger, som den anså for nødvendige, herunder mundtlige og skriftlige bemærkninger, med sigte på at give Sri Lanka mulighed for at afhjælpe den situation, der lå til grund for landets opførelse på listen, og med at træffe konkrete foranstaltninger til afhjælpning af de påviste mangler. Den proces resulterede i Kommissionens anerkendelse af, at Sri Lanka har rettet op på situationen og truffet afhjælpende foranstaltninger.
            
         
               (9)
            
            
               I henhold til artikel 34, stk. 1, i forordning (EF) nr. 1005/2008 bør Rådet derfor ændre gennemførelsesafgørelse 2014/170/EU (5) ved at fjerne Sri Lanka fra listen over ikkesamarbejdende tredjelande.
            
         
               (10)
            
            
               Efter vedtagelsen af nærværende afgørelse om at fjerne Sri Lanka fra listen over ikkesamarbejdende tredjelande i overensstemmelse med artikel 34, stk. 1, i forordning (EF) nr. 1005/2008, bør gennemførelsesafgørelse 2014/715/EU, der identificerer Sri Lanka som et ikkesamarbejdende tredjeland, ikke længere være relevant.
            
         2.   FJERNELSE AF SRI LANKA FRA LISTEN OVER IKKESAMARBEJDENDE TREDJELANDE
   
               (11)
            
            
               Efter vedtagelsen af gennemførelsesafgørelse 2014/715/EU og gennemførelsesafgørelse (EU) 2015/200 fortsatte Kommissionen sin dialog med Sri Lanka. Der er navnlig tegn på, at Sri Lanka har gennemført sine folkeretlige forpligtelser og har vedtaget passende retsregler for bekæmpelsen af IUU-fiskeri. Landet har indført en passende og effektiv ordning for overvågning, kontrol og inspektion ved at indføre krav om logbøger til registrering af fangstdata, plus radiokaldesignaler for fiskerfartøjer og har udstyret hele højsøfiskerflåden med fartøjsovervågningssystemer (FOS). Landet har desuden udarbejdet en afskrækkende sanktionsordning, ændret sine retlige rammer for fiskeri og sikret korrekt gennemførelse af fangstattestsordningen. Sri Lanka har desuden til stadighed bestræbt sig på at forbedre sin opfyldelse af sine folkeretlige forpligtelser fuldt ud, herunder de forpligtelser, der følger af henstillinger og resolutioner vedtaget af de regionale fiskeriforvaltningsorganisationer (»RFFO«), som f.eks. havnestatskontrolforanstaltninger, og gennemførelse af RFMO-regler i srilankansk ret og har vedtaget sin egen nationale handlingsplan mod IUU-fiskeri, som er i overensstemmelse med De Forenede Nationers internationale handlingsplan for bekæmpelse af ulovligt, urapporteret og ureguleret fiskeri.
            
         
               (12)
            
            
               Kommissionen gennemgik Sri Lankas overholdelse af sine folkeretlige forpligtelser som flag-, havne-, kyst- eller afsætningsstat i overensstemmelse med konklusionerne i afgørelsen af 15. november 2012, gennemførelsesafgørelse 2014/715/EU og gennemførelsesafgørelse (EU) 2015/200 samt med de relevante oplysninger fra Sri Lanka. Den har ligeledes set nærmere på de foranstaltninger, der er truffet for at afhjælpe situationen samt de garantier, som de kompetente myndigheder i Sri Lanka har givet.
            
         
               (13)
            
            
               Kommissionen konkluderede i lyset af ovenstående, at de foranstaltninger, som Sri Lanka har truffet på baggrund af sine forpligtelser som flagstat, er tilstrækkelige til at opfylde artikel 94, 117 og 118 i De Forenede Nationers havretskonvention og artikel 18, 19, 20 og 23 i De Forenede Nationers aftale om fiskebestande. Kommissionen konkluderede, at de aspekter, der er fremført af Sri Lanka, påviser, at den situation, der berettigede til opførelsen af Sri Lanka på listen, er blevet afhjulpet, og at Sri Lanka har truffet konkrete foranstaltninger til at opnå en varig forbedring af situationen.
            
         
               (14)
            
            
               På den baggrund og i overensstemmelse med artikel 34, stk. 1, i forordning (EF) nr. 1005/2008 bør Rådet konkludere, at Sri Lanka skal udgå fra listen over ikkesamarbejdende tredjelande. Gennemførelsesafgørelse 2014/170/EU bør derfor ændres i overensstemmelse hermed.
            
         
               (15)
            
            
               Denne afgørelse er ikke til hinder for eventuelle efterfølgende foranstaltninger, der muligvis træffes af Rådet eller Kommissionen i overensstemmelse med kapitel VI i forordning (EF) nr. 1005/2008, hvis faktiske elementer skulle vise, at Sri Lanka ikke har opfyldt de forpligtelser, der påhviler landet i henhold til folkeretten som flag-, havne-, kyst- eller afsætningsstat, til at træffe foranstaltninger til at forebygge, afværge og standse IUU-fiskeri.
            
         
               (16)
            
            
               I lyset af de skadelige virkninger, som opførelse på listen over ikkesamarbejdende tredjelande har, er det hensigtsmæssigt med øjeblikkelig virkning at fjerne Sri Lanka fra listen over ikkesamarbejdende tredjelande —
            
         VEDTAGET DENNE AFGØRELSE:
   Artikel 1
   Sri Lanka udgår af bilaget til gennemførelsesafgørelse 2014/170/EU.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Luxembourg, den 16. juni 2016.
      
         
            På Rådets vegne
         
         L.F. ASSCHER
         
            Formand
         
      
   
   
      (1)  EUT L 286 af 29.10.2008, s. 1.
   
      (2)  Kommissionens afgørelse af 15. november 2012 om underretning af de tredjelande, som efter Kommissionens opfattelse muligvis kan identificeres som ikkesamarbejdende tredjelande i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (EUT C 354 af 17.11.2012, s. 1).
   
      (3)  Kommissionens gennemførelsesafgørelse 2014/715/EU af 14. oktober 2014 om identifikation af et tredjeland, som Kommissionen betragter som et ikkesamarbejdende tredjeland i henhold til Rådets forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (EUT L 297 af 15.10.2014, s. 13).
   
      (4)  Rådets gennemførelsesafgørelse (EU) 2015/200 af 26. januar 2015 om ændring af gennemførelsesafgørelse 2014/170/EU om en liste over ikke-samarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri, for så vidt angår Sri Lanka (EUT L 33 af 10.2.2015, s. 15).
   
      (5)  Rådets gennemførelsesafgørelse 2014/170/EU af 24. marts 2014 om en liste over ikke-samarbejdende tredjelande for så vidt angår bekæmpelse af IUU-fiskeri i henhold til forordning (EF) nr. 1005/2008 om en EF-ordning, der skal forebygge, afværge og standse ulovligt, urapporteret og ureguleret fiskeri (EUT L 91 af 27.3.2014, s. 43).